钦定古今图书集成/明伦汇编/官常典/第759卷 > 吴尔埙
## 钦定古今图书集成/明伦汇编/官常典/第759卷 > 吴尔埙

按《明外史史可法传》：“尔埙，崇德人。举崇祯十六年进
士，授庶吉士。京师陷，降于贼。贼败南还，谒可法，请从
军赎罪，可法遂留参军事。其父之屏方督学福建，尔
埙断一指畀故人祝渊曰：‘君归语我父母，悉出私财
畀我饷军。我他日不归，以指葬可也’。寻从高杰北征，
至睢州。杰被难，尔埙流寓祥符。遇一妇人，自言福王”
妃；尔埙因守臣附疏以进。诏斥其妄言，逮之。可法为
救免。后守扬州新城，亦投井死。